મુંબઈઃ બોલિવૂડ એક્ટર સલમાન ખાનનો ભાઈ અરબાઝ હાલમાં IPLમાં સટ્ટેબાજીને કારણે ચર્ચામાં છે. થાને પોલીસે અરબાઝ ખાનની આ મામલે પૂછપરછ પણ કરી હતી. સટ્ટેબાજીની વચ્ચે હાલમાં જ અરબાઝ ખાન પોતાની પૂર્વ પત્ની મલાઈકા અરોરા તથા પુત્ર અરહાન સાથે ડિનર લેતો જોવા મળ્યો હતો. પાંચ જૂનના બાંદ્રામાં આવેલી રેસ્ટોરન્ટમાં ડિનર કર્યું હતું. અરબાઝની સાથે તેની સાળી અમૃતા અરોરાનો પરિવાર પણ હતો. ડિવોર્સ બાદ પણ અરબાઝ ખાન પૂર્વ પત્નીના પરિવાર સાથે સંબંધ ધરાવે છે. અરબાઝનો પુત્ર અરહાન મમ્મી મલાઈકા સાથે જ રહે છે.